JayJayThrowThrow/commonwealth-wiki-mix huggingface dataset:
పెద్దపల్లి

పెద్దపల్లి, తెలంగాణ రాష్ట్రం, పెద్దపల్లి జిల్లా, పెద్దపల్లి మండలం లోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది. ఇది పెద్దపల్లి జిల్లాకు ముఖ్య కేంద్రం. 2011లో పెద్దపల్లి పురపాలకసంఘంగా ఏర్పడింది.
కరీంనగర్ జిల్లా నుండి పెద్దపల్లి జిల్లాకు మార్పు.

thumb|పెద్దపల్లిలోని ఒక ప్రాథమిక పాఠశాల|235x235px
లోగడ పెద్దపల్లి పట్టణం కరీంనగర్ జిల్లా, పెద్దపల్లి రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పెద్దపల్లి మండలాన్ని (1+22) ఇరవై మూడు గ్రామాలుతో కొత్తగా ఏర్పడిన పెద్దపల్లి జిల్లా,పెద్దపల్లి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
కలక్టరేట్ భవన ప్రారంభం

ఈ గ్రామంలోని 22 ఎక‌రాల విస్తీర్ణంలో 48.07 కోట్ల రూపాయలతో ఆరు బ్లాకులు, 98 గదులతో జిల్లాస్థాయి శాఖల అధికారులు ఉండేలా సమీకృత జిల్లా కార్యాలయాల సముదాయం నిర్మించబడింది. గ్రౌండ్ ఫ్లోర్‌లో 40, మొదటి అంతస్తులో 29, రెండో అంతస్తులో 29 గదులు నిర్మించిన ఈ భవన సముదాయంలో 41 శాఖలకు చెందిన కార్యాలయాలున్నాయి. 2022, ఆగస్టు 29న తెలంగాణ రాష్ట్ర ముఖ్యమంత్రి కేసీఆర్ కలెక్టరేట్‌ నూతన భవన సముదాయాన్ని (సమీకృత జిల్లా కార్యాలయాల సముదాయం) ప్రారంభించాడు. కలెక్టరేట్‌ శిలాఫలకాన్ని ఆవిష్కరించి, కార్యాలయంలో ప్రత్యేక పూజలు నిర్వహించాడు. అనంతరం కలెక్టర్‌ చాంబర్‌లోని సీట్‌లో కలెక్టర్‌ సంగీతను కూర్చోబెట్టి, పుష్పగుచ్ఛం అందించి శుభాకాంక్షలు తెలిపాడు. ఈ కార్యక్ర‌మంలో ఎస్సీ, గిరిజన, బిసీ, మైనారిటీ, వికలాంగుల, వయోజనుల సంక్షేమ శాఖామంత్రి కొప్పుల ఈశ్వర్‌, పౌరసరఫరాలు, బిసి వెల్ఫేర్ మంత్రి గంగుల కమలాకర్‌, రాజ్య‌స‌భ ఎంపీ దీవకొండ దామోదర్‌రావు, పెద్దపల్లి ఎంపీ బోర్లకుంట వెంకటేశ్ నేత, బెల్లంపల్లి ఎమ్మెల్యే దుర్గం చిన్నయ్య, పెద్దపల్లి ఎమ్మెల్యే దాసరి మనోహర్‌రెడ్డి, రామగుండం ఎమ్మెల్యే కోరుకంటి చందర్‌, ఎమ్మెల్సీలు టి. భానుప్రసాదరావు, ఎల్‌ రమణ, జడ్పీ చైర్మన్‌ పుట్ట మధుకర్‌, సీఎస్ శ్రీ సోమేశ్ కుమార్, కలెక్టర్‌, ఇతర ప్రజాప్రతినిధులు, అధికారులు పాల్గొన్నారు.
మాతాశిశు కేంద్రం

పెద్దపల్లి పట్టణ కేంద్రంలో 18 కోట్ల ఖర్చుతో 100 పడకల సామర్థ్యంతో నిర్మించిన మాతా శిశు ఆరోగ్య కేంద్రాన్ని 2022 మే 4న తెలంగాణ రాష్ట్ర వైద్యారోగ్య శాఖామంత్రి టి. హరీశ్ రావు, సంక్షేమ శాఖామంత్రి కొప్పుల ఈశ్వర్ కలిసి ప్రారంభించారు. ఈ కార్యక్రమంలో పెద్దపల్లి ఎంపీ వెంకటేష్, ఎమ్మెల్సీలు టి. భానుప్రసాద్ రావు, ఎల్.రమణ, పెద్దపల్లి ఎమ్మెల్యేలు దాసరి మనోహర్ రెడ్డి, రామగుండం ఎమ్మెల్యే కోరుకుంటి చందర్, టీఎస్ఎంఎస్ఐడిసి చైర్మెన్ ఎర్రోళ్ల శ్రీనివాస్, ఇతర ప్రజా ప్రతినిధులు, అధికారులు పాల్గొన్నారు.
మూలాలు
ఇవి కూడా చూడండి

*పెద్దపల్లి శాసనసభ నియోజకవర్గం
*పెద్దపల్లి లోక్‌సభ నియోజకవర్గం
వెలుపలి లింకులు

వర్గం:తెలంగాణ నగరాలు, పట్టణాలు
వర్గం:పెద్దపల్లి జిల్లా
వర్గం:పెద్దపల్లి జిల్లా పట్టణాలు
ధర్మారం మండలం

ధర్మారం మండలం, తెలంగాణ రాష్ట్రములోని పెద్దపల్లి జిల్లాకు చెందిన ఒక మండలం.

2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో ఉండేది. ప్రస్తుతం ఈ మండలం పెద్దపల్లి రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో 16 రెవెన్యూ గ్రామాలు ఉన్నాయి. నిర్జన గ్రామాలు లేవుధర్మారం మండలం పరిసర గ్రామాలకు వ్యాపార కేంద్రం. మండల కేంద్రం ధర్మారం.
గణాంకాలు

thumb|2016 పునర్వ్యవస్థీకరణకు ముందు అవిభక్త కరీంనగర్ జిల్లా పటంలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 54,087 - పురుషులు 27,035 - స్త్రీలు 27,052. అక్షరాస్యత మొత్తం 43.35, పురుషుల అక్షరాస్యత 53.91, స్త్రీల అక్షరాస్యత 33.08.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 202 చ.కి.మీ. కాగా, జనాభా 51,732. జనాభాలో పురుషులు 25,832 కాగా, స్త్రీల సంఖ్య 25,900. మండలంలో 13,885 గృహాలున్నాయి.
కరీంనగర్ జిల్లా నుండి పెద్దపల్లి జిల్లాకు మార్పు.

లోగడ ధర్మారం గ్రామం/మండలం కరీంనగర్ జిల్లా, పెద్దపల్లి రెవెన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా ధర్మారం మండలాన్ని (0+16) పదిహేడు గ్రామాలుతో కొత్తగా ఏర్పడిన పెద్దపల్లి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
మండలం లోని గ్రామాలు
రెవెన్యూ గ్రామాలు

#నర్సింగాపూర్
#పత్తిపాక
#బొమ్మారెడ్డిపల్లి
#మేడారం
#శాయంపేట
#ఖానంపల్లి
#పైడిచింతలపల్లి
#రచ్చపల్లి
#దొంగతుర్తి
#బొట్లవనపర్తి
#ఖిలావనపర్తి
#చమన్‌పల్లి
#కొతూర్
#కట్కాన్‌పల్లి
#మల్లాపూర్
#కమ్మరిఖాన్‌పేట
మూలాలు
వెలుపలి లింకులు
మెట్‌పల్లి మండలం (జగిత్యాల జిల్లా)

మెట్‌పల్లి మండలం, తెలంగాణ రాష్ట్రం, జగిత్యాల జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లాలో ఉండేది. ప్రస్తుతం ఈ మండలం మెట్‌పల్లి రెవెన్యూ డివిజనులో భాగం. పునర్వ్యవస్థీకరణకు ముందు ఇది జగిత్యాల డివిజనులో ఉండేది.ఈ మండలంలో 20 రెవెన్యూ గ్రామాలు ఉన్నాయి.మండల కేంద్రం మెట్‌పల్లి
గణాంకాలు

thumb|2016 పునర్వ్యవస్థీకరణకు ముందు అవిభక్త కరీంనగర్ జిల్లా పటంలో మండల స్థానం
2011 భారత జనగణన గణాంకాల ప్రకారం జనాభా - మొత్తం 86,692- పురుషులు 42,891 - స్త్రీలు 43,801

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 189 చ.కి.మీ. కాగా, జనాభా 100,653. జనాభాలో పురుషులు 49,742 కాగా, స్త్రీల సంఖ్య 50,911. మండలంలో 25,057 గృహాలున్నాయి.
కరీంనగర్ జిల్లా నుండి జగిత్యాల జిల్లాకు మార్పు.

లోగడ మెట్‌పల్లి పట్టణం / మండలం కరీంనగర్ జిల్లా,జగిత్యాల రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మెట్‌పల్లి మండలాన్ని (1+18) పందొమ్మిది గ్రామాలుతో కొత్తగా ఏర్పడిన జగిత్యాల జిల్లా,మెట్‌పల్లి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
మండలం లోని గ్రామాలు
రెవెన్యూ గ్రామాలు

# వెంకటరావుపేట్ (w)
# రేగుంట
# మెట్‌పల్లి
# వేంపేట్
# చింతలపేట్
# చౌలమడ్డి
# వెల్లుల్ల
# మాసాయిపేట
# రామచంద్రంపేట
# విట్టంపేట
# మెట్లచిట్టాపూర్
# జగ్గాసాగర్
# రామ లచక్కపేట
# రంగారావుపేట
# ఆత్మకూర్
# కొండ్రికర్ల
# బండలింగాపూర్
# మేడిపల్లి (w)
# రాజేశ్వరరావుపేట
# పెద్దాపూర్
మూలాలు
వెలుపలి లింకులు
మల్లియల్ (అయోమయ నివృత్తి)

మల్లియల్, లేదా మల్యాల అనే పేరుతో ఇతర గ్రామాలు ఉన్నవి.
తెలంగాణ

* మల్లియల్ (జగిత్యాల) --- జగిత్యాల జిల్లాకు చెందిన మండలం
* మల్లియల్ (చందుర్తి)--- కరీంనగర్ జిల్లా, చందుర్తి మండలానికి చెందిన గ్రామం
* మల్లియల్ (జమ్మికుంట)--- కరీంనగర్ జిల్లా, జమ్మికుంట మండలానికి చెందిన గ్రామం
* మల్లియల్ (శ్రీరాంపూర్)--- కరీంనగర్ జిల్లా, శ్రీరాంపూర్ (కరీంనగర్ జిల్లా మండలం) మండలానికి చెందిన గ్రామం
* మల్లియల్ (మహబూబాబాద్)--- వరంగల్ జిల్లా, మహబూబాబాద్‌ మండలానికి చెందిన గ్రామ
కరీంనగర్ మండలం

కరీంనగర్ మండలం, తెలంగాణ రాష్ట్రంలోని కరీంనగర్ జిల్లాకు చెందిన ఒక మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం కరీంనగర్ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ప్రధాన కార్యాలయం కరీంనగర్. ఈ మండలం కరీంనగర్ లోక‌సభ నియోజకవర్గం, కరీంనగర్ శాసనసభ నియోజకవర్గం క్రింద నిర్వహించబడుతుంది. ఈ మండలంలో కరీంనగర్ తో కలిపి 3 రెవెన్యూ గ్రామాలు ఉన్నాయి.అందులో రెండు నిర్జన గ్రామాలు.ఇది పూర్తిగా పట్టణ ప్రాంతంతో ఉన్న మండలం.
మండల చరిత్ర పూర్వాపరాలు

2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా, కరీంనగర్ రెవెన్యూ డివిజను పరిధిలో 29 (అందులో 2 నిర్జన గ్రామాలు) రెవెన్యూ గ్రామాలుతో ఉండేది.2016 లో జరిగిన జిల్లాల పునర్వ్యవస్థీకరణలో భాగంగా ఈ మండలంలోని 14 గ్రామాలతో కరీంనగర్ గ్రామీణ మండలం, 12 గ్రామాలతో కొత్తపల్లి మండలం కొత్తగా ఏర్పడ్డాయి.
మండల జనాభా

thumb|2016 పునర్వ్యవస్థీకరణకు ముందు అవిభక్త కరీంనగర్ జిల్లా పటంలో మండల స్థానం

2011 భారత జనాభా గణాంకాల ప్రకారం మొత్తం జనాభా 3,63,106 - పురుషులు 1,82,609 - స్త్రీలు 1,80,497.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 35 చ.కి.మీ. కాగా, జనాభా 2,61,185. అందులో పురుషులు 1,31,817 కాగా, స్త్రీలు 1,29,368. మండలంలో 62,497 గృహాలున్నాయి.
మండలం లోని పట్టణాలు

* కరీంనగర్
రవాణ సదుపాయాలు
రోడ్డు మార్గం

కరీంనగర్ మండల ప్రధాన కేంద్రం నుండి రహదారి ద్వారా ప్రధాన నగరాలు, ముఖ్య పట్టణాలకు అనుసంధానించబడి ఉంది. కరీంనగర్ నగరం గుండా వెళ్ళే రాష్ట్ర రహదారులు రాష్ట్ర రహదారి 1, తెలంగాణ రాజీవ్ రహదారి హైదరాబాద్ - కరీంనగర్ - మంచిర్యాల హైవే బొగ్గు బెల్ట్ కారిడార్, రాష్ట్ర రహదారి 7, 10, 11, జాతీయ రహదారి జగిత్యాల - కరీంనగర్ - వరంగల్ - ఖమ్మంలను కలిపే హైవే 563 ఉంది.
విమాన ప్రయాణం

హైదరాబాద్‌లోని రాజీవ్ గాంధీ అంతర్జాతీయ విమానాశ్రయం రోడ్డు మార్గంలో 210 కిలోమీటర్ల దూరంలో ఉన్న సమీప విమానాశ్రయం. జిల్లా కలెక్టరేట్ లోపల నగరంలో మూడు హెలిప్యాడ్‌లు ఉన్నాయి. కరీంనగర్‌కు సమీపంలో రామగుండం, వరంగల్ విమానాశ్రయాలు ఉన్నాయి.
రైల్వే మార్గం

కరీంనగర్ రైల్వే స్టేషన్ న్యూ డిల్లీ - చెన్నై ప్రధాన మార్గంలో పెద్దపల్లి - నిజామాబాద్ విభాగంలో ఉన్న నగరానికి రైలు అనుసంధానించబడి ఉంది.ఇది దక్షిణ మధ్య రైల్వే జోన్ సికింద్రాబాద్ రైల్వే డివిజన్ పరిధిలో ఉంది. కరీంనగర్ ముంబై వంటి నగరాలకు వారపు సూపర్ ఫాస్ట్ ఎక్స్‌ప్రెస్‌తో, హైదరాబాద్ కాచిగూడ ప్రయాణీకులతో, తిరుపతి బైవీక్లీ సూపర్ ఫాస్ట్ ఎక్స్‌ప్రెస్‌తో, నిజామాబాద్ రైలుతో అనుసంధానించబడి ఉంది.
మండలం లోని గ్రామాలు
రెవెన్యూ గ్రామాలు

#కరీంనగర్

* గమనిక:నిర్జన గ్రామాలు రెండు పరిగణనలోకి తీసుకోలేదు
మూలాలు


బయటి లింకులు
ఆయనే ఉంటే మంగలెందుకు

ఆయనే ఉంటే మంగలెందుకు అనేది తెలుగు భాషలో వాడే ఒక సామెత. అనవసరపు సలహాలు ఇవ్వరాదు అనే దానికి ఈ సామెత ఉదాహరణ.

;సామెత వెనుక కథ

పాత కాలం నాటి ఒక ఆచారం ఆధారంగా వాడుక లోకి వచ్చిన సామెత ఇది. పూర్వకాలంలో భర్త చనిపోయిన స్త్రీ బొట్టు, పూలు, ఆభరణాలను విసర్జించటంతో పాటు తలనీలాలను కూడా త్యజించవలసి వచ్చేది. (వితంతువులు జుట్టు పెంచుకోకూడదనే నియమముండేది.) నిందార్థకంగా వాడే "బోడి ముండ" అనే మాట కూడా ఈ ఆచారంలో నుంచి పుట్టిందే. వాళ్ళకున్న కట్టుబాట్లకు తోడు వీధిలో వాళ్ళకు ఎదురైన వాళ్ళు "అపశకునం" అని ఈసడించుకునే వాళ్ళు. అందువల్ల జుట్టు పెరిగినప్పుడల్లా వితంతు స్త్రీలు గుండు చేయించుకోవడానికి మంగలి దగ్గరకు వెళ్ళలేరు. అందుబాటులో ఉన్న చిన్న పిల్లలను పంపి మంగలిని ఇంటికి పిలుచుకురమ్మనే వాళ్ళు. ఒకసారి అలా జుట్టు పెరిగిన వితంతువు ఒకామె మంగలికి కబురు చేయబోతే, అందుబాటులో చిన్న పిల్లలెవరూ లేరట. అప్పుడామె "నా మొగుడే బ్రతికి ఉన్నట్లైతే వెళ్ళి పిలుచుకు వచ్చేవాడు కదా?" అని వగచిందట - ఆయనే ఉంటే తాను గుండు చేయించుకోవలసిన అవసరమే ఉండేది కాదని మరిచిపోయి.

ఒకవితంతువు గుండు చేయించుకోవటం కోసం మంగలిని పిలువవలసిందిగా దారిన పోయే దానయ్యను అడిగింది. అతను విసుగుగా నాకు చెప్పకపోతే మీ ఆయనకు చెప్పరాదా అన్నాడు. దానికి ఆవిడ ఆయనే ఉంటే మంగలి ఎందుకు అని అన్నది. అంటే ఆయన (భర్త) ఉంటే మంగలిని పిలిచి గుండు చేయించుకునే అవసరమే రాదుకదా! ఉచిత సలహాలు ఇవ్వటం ఎందుకు? అనేదానికి ఈ సామెత చెబుతారు.

; వాడుక

ఇలా కార్య-కారణ సంబంధాన్ని మరచిపోయి ఆలోచించేటప్పుడు ఈ సామెతను వాడుతారు.

'ఆయన' (అనగా ఆమె భర్త) ఉన్నప్పుడు మంగలితో అవసరమేమిటి? ఏదైనా పూర్తికాని పనిని ఇలా ఫలాన వస్తువుతోనో, ఫలానా వ్యక్తుల సహాయ సహకారాలతో, ఇలాకాకుండా వేరే విధంగా సాధించవచ్చుకాదా అన్నవారికి అసహనంతో ఈ సామెతను ఉదహరిస్తారు. ఉదాహరణకు కట్టెల పొయ్యి మీద వంట చేస్తుంటే, గ్యాసు పొయ్యిమీద చెయ్యవచ్చుగదా అంటే "గ్యాసు పొయ్యే ఉంటే కట్టెల పొయ్యి ఖర్మ యెందుకు"?

ఒక వ్యక్తి బాగా డబ్బు అవసరం ఉండి బ్యాంకుకు వెళ్ళి అప్పు అడిగాడు. అప్పుకు హామీగా ఏవైనా "ఫిక్స్‌డ్ డిపాజిట్లు" చూపగలరా అని బ్యాంకు మేనేజరు అడిగాడు. ఆయనే ఉంటే మంగలెందుకు? - నా దగ్గర డబ్బులు నిలవ ఉంటే అప్పు ఎందుకడుగుతాను? అని అర్ధం.

వర్గం:సామెతలు
ఆలు లేదు, చూలు లేదు కాని కొడుకు పేరు సోమలింగం.

ఏమీ లేకుండా గాలిలో మేడలు కట్టేవారిని గురించి ఇలా అంటారు.

ఆలు లేదు, చూలు లేదు, కొడుకు పేరు సోమలింగం అంటే అసలు పెళ్ళి చేసుకోకుండా, ఆవిడకి కడుపు రాకుండానే, కొడుకు పుట్టక ముందే వాడికి ఏమి పేరు పెట్టాలి అని ఆలోచిస్తున్నాడు అని భావము.

కథ

ఈ సామెతకు ఒక కథ చెబుతారు (చాలా రూపాంతరాలున్నాయి)

ఒకడు ఒక మట్టిముంతలో పెట్టుకొని పేలాల పిండి అమ్మడానికి వెళుతున్నాడు. దారిలో ఒకచెట్టుక్రింద ఆగి విశ్రాంతి తీసుకుంటూ పగటికలలు కనసాగాడు.

ఈ పేలపిండి అమ్మితే నాకింత డబ్బొస్తుంది. దానితో మరింత పిండి కొని, అమ్మి బాగా డబ్బు సంపాదిస్తాను. ఆ డబ్బుతో ఒక ఆవునుకొని, పాల వ్యాపారం చేసి, గొప్ప పశుసంపదను సాధిస్తాను. ఇంకా వ్యాపారాలు చేసి, బాగా ధనవంతుడనై మేడలూ, మిద్దెలూ, వస్తువాహనాలూ కూర్చుకొంటాను.

అప్పుడు నాకు చక్కని చుక్కతో పెళ్ళి అవుతుంది. మాకు పుట్టే కొడుకుకు సోమలింగం అని పేరు పెట్టుకుంటాను. ఎప్పుడైనా నా భార్య కొడుకును కోప్పడితే, దానిని ఇలా కొడతాను. - అనుకొంటూ వాడు తన కాలును జాడించాడు. దాంతోపేలపిండి ముంత కాస్తా ముక్కలయ్యింది.

వర్గం:సామెతలు
మిరియాల రామకృష్ణ

మిరియాల రామకృష్ణ తెలుగు రచయిత, పరిశోధకుడు. ఇతను సుమారు 36 సంవత్సరాలు విద్యాశాఖలో తెలుగు భాషా సాహిత్యాలు బోధిస్తున్నాడు. ఇతను మహాకవి శ్రీశ్రీ రచనల పై పరిశోధన చేశాడు. ఈ పరిశోధన అతిగా, అపసవ్యంగా సాగిందని విమర్శలు వచ్చాయి. ఇతను కథలు కొన్నే రాశాడు. వీరి కథలలో ఆకుపచ్చని కుక్కపిల్ల, ఆశ్చర్య చూడామణి, చెరసాలలో సరస్వతి, ఉంగరం వంటివి చెప్పుకోదగినవి. ఇతను కథలనే కాక పద్యాలను, వచన కవితలను, గేయాలను, వ్యాసాలను, బాలసాహిత్యాన్ని కూడా విరివిగా వ్రాశాడు. సుధాకిరణ్, ఆనందవర్ధన్ వంటి కలంపేర్లతో వీరి రచనలు వెలువడ్డాయి. వీరి రచనలు కళాకేళి, ఆంధ్ర పత్రిక, భారతి, తెలుగు విద్యార్థి, సుభాషిణి, నగారా మొదలైన పత్రికలలో ప్రచురింపబడ్డాయి. ఇతను 1995-96 ప్రాంతంలో గీతాంజలి పత్రికకు సంపాదకులుగా పనిచేశాడు. ఇతను హిమబిందు అకాడమీ ఆఫ్ ఆర్ట్స్ అండ్ లిటరేచర్ అనే సంస్థను స్థాపించి మంచి కథలను గుర్తించి, రచయితలను ప్రోత్సహించడానికి ఆయా కథకులకు అవార్డులిస్తున్నాడు.
రచనలు

* దేశం మేలుకుంది (బాలల గేయరూపకాలు)
* బాలాభిరామం
* రంగురంగుల రత్నదీపాలు
* విద్యుద్వీణలు - వెన్నెల తీగలు
* స్నేహదేహళి
* సాహిత్య పదకోశం (ముకురాల రామారెడ్డి తో కలిసి) - తెలుగు అకాడమీ ప్రచురణ
సాహిత్య విమర్శలు, పరిశోధనలు

మిరియాల రామకృష్ణ శ్రీశ్రీ సాహిత్యంపై పరిశోధన చేసి డాక్టరేట్ సాధించాడు. ఈ పుస్తకంపై ఆంధ్రజ్యోతి పత్రికలో పురాణం సుబ్రహ్మణ్య శర్మ వ్యతిరేక విమర్శలు రాశాడు. "శ్రీశ్రీకి మిరియాల కషాయం" పేరుతో ఏడు వారాల సీరియల్‌గా ఈ విమర్శ వచ్చింది. మహాప్రస్థానంలోని పదాలకు పొసగని వ్యాఖ్యానాలు, లేని సారస్వాలు లాగుతూ రాశాడని విమర్శ. రామకృష్ణకు ఈ రచనకు డాక్టరేట్ వచ్చినప్పుడు శ్రీశ్రీ "డియర్ డాక్టర్ రామకృష్ణా! హార్టీ కంగ్రాచ్యులేషన్స్. యువర్స్ పేషెంట్లీ శ్రీశ్రీ" అంటూ సందేశం పంపి చమత్కరించాడు.
తెలుగు భాష గురించి

తెలుగు భాషలోని మాధుర్యాన్ని గురించి వివరిస్తూ రామకృష్ణ వ్రాసిన ఆటవెలది పద్యాలు.

సంస్కృతంబులోని చక్కెర పాకంబు
అరవ భాషలోని అమృత రాశి
కన్నడంబులోని కస్తూరి వాసన
కలిసిపోయె తేట తెలుగునందు

ఉగ్గుపాలనుండి ఉయ్యాలలోననుండి
అమ్మ పాట పాడినట్టి భాష
తేనెవంటి మందు వీనులకును విందు
దేశభాషలందు తెలుగులెస్స!

వేనవేల కవుల వెలుగులో రూపొంది
దేశదేశములను వాసిగాంచి
వేయి యేండ్లనుండి విలసిల్లు నా “భాష”
దేశ భాషలందు తెలుగు లెస్స!
మూలాలు


* కథా కిరణాలు : మన తెలుగు కథకులు, పైడిమర్రి రామకృష్ణ, పైడిమర్రి కమ్యూనికేషన్స్, ఖమ్మం, 2002.

వర్గం:తెలుగు పరిశోధకులు
వర్గం:తెలుగు రచయితలు
బోధన

thumb|377x377px|చెట్ల కింద విద్యార్థులకు బోధిస్తున్న ఆఫ్రికన్ ఉపాధ్యాయురాలు
ఒకరికి తెలిసిన జ్ఞానాన్ని ఇంకొకరికి సులభంగా తెలియజేసే క్రియని బోధన అంటారు. పూర్వ కాలంలో ఇది ప్రధానంగా మౌఖిక పద్ధతిలో, చూసి ఆచరించు పద్ధతిలో ఉంది.విజ్ఞానం ఆభివృద్ధితో, బోధనలో ఆధునిక పద్ధతులు చోటుచేసుకున్నాయు. వీటిలో పుస్తకాల, దృశ్య శ్రవణ మాధ్యమాలు, కంప్యూటర్, ఐసిటి ద్వారా ఎక్కడనుండైనా విద్యని నేర్చుకోవచ్చు.
బోధన విద్య

సర్టిఫికేట్

ఒక సంవత్సరం కాల పరిమితి గల సర్టిఫికేట్ కోర్సు నర్సరీ, ప్రాథమిక స్థాయిలో మొదటి రెండు సంవత్సరాల విద్యార్థులకి చదువు చెప్పటానికి అర్హత.
డిప్లమా

డిప్లొమా ఇన్ ఎడ్యుకేషన్ (డి.ఎడ్) అనేది ప్రాథమిక స్థాయి పాఠశాల విద్యార్థులకి ఉపాధ్యాయ విద్య. దీనిని 1962 లో ప్రారంభించినపుడు టీచర్ ట్రెయినింగ్ సర్టిఫికేట్ (టిటిసి) అనే వారు. 1999 నుండి డి.ఎడ్ గా పేరు మార్చారు. ప్రభుత్వ సంస్థలు జిల్లాకు ఒక్క సంస్థ చొప్పున 23 జిల్లాలలో 23 సంస్థలున్నాయి. వీటిని డైట్ అనగా జిల్లా విద్యా, శిక్షణా సంస్థ (District Institute of Education and Training (DIET) అంటారు. ఒక్కొక్క సంస్థలో వంద సీట్లు ఉన్నాయి.ఇవికాక 11 ఉర్దూ మాధ్యమం కళాశాలలు, ప్రతి దానిలో 50 సీట్లు ఉన్నాయి. 2007 నుండి ప్రైవేటు సంస్థలలో కూడా డి.ఎడ్‌ కోర్సు నిర్వహించబడుతున్నది. ప్రైవేటు సంస్థలలో డి.ఎడ్‌ కోర్సు, ఫీజుల నిర్ధారణ, రిజర్వేషన్ల అమలు, అడ్మిషన్ల కౌన్సిలింగ్‌ తదితర విషయాలనన్నింటిని డి.ఎడ్‌ కన్వీనరే నిర్ధారించి, అమలు చేస్తారు.

ప్రతి సంవత్సరం మేనెలలో ఇంటర్మీడియట్‌ పూర్తి చేసిన వారికి, రాష్ట్ర వ్యాప్తంగా డి.ఎడ్ ప్రవేశ పరీక్ష ద్వారా అడ్మిషన్లు జరుపుతారు. సాధారణ విద్యార్థులు ఇంటర్మీడియట్ లో 45 శాతం మార్కులు వచ్చిన వారు దీనికి అర్హులు. ఇంటర్మీడియట్ వృత్తి విద్య చదివిన వారికి అర్హత లేదు. 2010 లో ప్రభుత్వ కాలేజీలో మొదటి సంవత్సరానికి రు. 2385, ప్రైవేటు కాలేజీలో రు.12500 ఫీజులున్నాయి.
బాచలర్ డిగ్రీ, పిజీ

బాచలర్ ఆఫ్ ఎడ్యుకేషన్, (బిఇడీ) డిగ్రీ తరువాత బోధనా విద్య. దీనిలో చేరటానికి. డిగ్రీలో లేక పిజీలో సాధారణ విద్యార్థులు 50 శాతం సాధించి వుండాలి. ఇది చదివిన వారు ఉన్నత పాఠశాల స్థాయి విద్యార్థులకి ఉపాధ్యాయులుగా, ప్రాథమిక స్థాయి విద్యార్థులకి ఉపాధ్యాయులుగా చేరవచ్చు. దీనిలో ప్రవేశానికి ఎడ్సెట్ (Ed.CET) పరీక్ష రాయాలి. ఆటలలో బోధనకి ప్రవేశ పరీక్ష వుంటుంది. మాస్టర్ ఆఫ్ ఎడ్యుకేషన్, (ఎమ్ఇడీ) పిజీ డిగ్రీ తరువాత బోధనా విద్య. దీనిలో ప్రవేశానికి పరీక్ష వుంటుంది.
బోధన స్థాయి ఉపాధి అవకాశాలు

పాఠశాల

ప్రాథమిక, ఉన్నత పాఠశాల ఉపాధ్యాయులను డిఎస్సి (డిస్ట్రిక్ట్ సెలెక్షన్ కమిటీ ) అని పిలవబడే పరీక్ష ద్వారా నియమిస్తారు. వీటిని సెకండరీ గ్రేడ్ టీచర్లు అని అంటారు.

డిఎస్సి 2008 నియామకాలలో, 30745 ఎస్జిటి పోస్టులున్నాయి. డి.ఎడ్, బి.ఎడ్ చదివిన వారికి కేటాయించవలసిన నిష్పత్తి గురించిన కోర్టు కేసుల వలన అలస్యమై, 2010 లో జరుగుతున్నాయి. విద్యాహక్కు చట్టం ప్రకారం కావలసిన ఉపాధ్యాయుల కోసం తుది కోర్టు తీర్పు రాకుండానే జరుగుతున్నాయి.
జూనియర్ కళాశాల

జూనియర్ కళాశాల, పాలిటెక్నిక్ లెక్చరర్ ఉద్యోగాలను ఎపిపిఎస్సి భర్తీ చేస్తుంది.
డిగ్రి కళాశాల, ఆ పై

డిగ్రి కళాశాల లెక్చరర్ ఉద్యోగాలను ఎపిపిఎస్సి భర్తీ చేస్తుంది. యుజిసి నిర్వహిస్తున్న జూనియర్ పరిశోధక భత్యం, లెక్చరర్ నియామక అర్హత కోసం జాతీయ అర్హతా పరీక్షలో (National Eligibility Test for Junior Research Fellowship and eligibility for Lectureship) ఉత్తీర్ణత, మాస్టర్స్ స్థాయిలో 55 శాతం (సాధారణ విద్యార్థులు) వుండాలి.
వనరులు

* పాఠశాల విద్యా శాఖ
* అంధ్రప్రదేశ్ ఉన్నత విద్యా పరిషత్
* ఆంధ్రప్రదేశ్ పబ్లిక్ సర్వీస్ కమీషన్


వర్గం:బోధన
వర్గం:విద్య
వర్గం:ఉపాధి
మహబూబ్ నగర్ మండలం (అర్బన్)

మహబూబ్ నగర్ మండలం (అర్బన్), తెలంగాణ రాష్ట్రంలోని మహబూబ్ నగర్ జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం మహబూబ్ నగర్ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 8 రెవెన్యూ గ్రామాలు ఉన్నాయి. నిర్జన గ్రామాలు లేవు. మండల కేంద్రం మహబూబ్​నగర్​
మండలం లోని పట్టణాలు

* మహబూబ్ నగర్ (m+og)
* మహబూబ్ నగర్ (m)
మండల గణాంకాలు

thumb|2016 పునర్వ్యవస్థీకరణకు ముందు అవిభక్త మహబూబ్​నగర్​ జిల్లా పటంలో మండల స్థానం
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 101 చ.కి.మీ. కాగా, జనాభా 215,205. జనాభాలో పురుషులు 108,571 కాగా, స్త్రీల సంఖ్య 106,634. మండలంలో 42,976 గృహాలున్నాయి.
2011 భారత జనగణన గణాంకాల ప్రకారం జనాభా - మొత్తం 2,49,091 - పురుషులు 1,25,484 - స్త్రీలు 1,23,607. అక్షరాస్యత - మొత్తం 72.25% - పురుషులు 81.37% - స్త్రీలు 62.78%.
మండలం లోని గ్రామాలు
రెవెన్యూ గ్రామాలు

# మహబూబ్​నగర్​ (M+OG)
# బోయపల్లి
#ఎనుగొండ
#ఎర్రవల్లి
# పాలకొండ
# యెదిర
#బండమీదిపల్లె
#కిృష్టియన్‌పల్లె
మూలాలు
వెలుపలి లింకులు
మాగనూరు మండలం

మాగనూర్ మండలం, తెలంగాణ రాష్ట్రం, నారాయణపేట జిల్లాకు చెందిన మండలం.

ఇది సమీప పట్టణమైన నారాయణపేట నుండి 33 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లాలో ఉండేది. ప్రస్తుతం ఈ మండలం నారాయణపేట రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 18 రెవెన్యూ గ్రామాలు ఉన్నాయి.ఇది మహబూబ్ నగర్ - రాయచూరు ప్రధాన మార్గంలో ఉంది.గతంలో మహబూబ్ నగర్ జిల్లాలో ఉన్న ఈ మండలాన్ని 2019 ఫిబ్రవరి 17 న ప్రభుత్వం కొత్తగా ఏర్పాటు చేసిన నారాయణపేట జిల్లాలోకి చేర్చారు.
గణాంకాలు

thumb|2016 పునర్వ్యవస్థీకరణకు ముందు అవిభక్త మహబూబ్​నగర్​ జిల్లా పటంలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 47,957 - పురుషులు 23,851 - స్త్రీలు 24,106. అక్షరాస్యుల సంఖ్య 19269.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 195 చ.కి.మీ. కాగా, జనాభా 24,824. జనాభాలో పురుషులు 12,314 కాగా, స్త్రీల సంఖ్య 12,510. మండలంలో 4,876 గృహాలున్నాయి.
మండలం లోని గ్రామాలు
రెవెన్యూ గ్రామాలు

# మాగనూర్
# గురురావులింగంపల్లి
# ఓబ్లాపూర్
# వర్కూరు
# కొత్తపల్లి
# పుంజనూర్
# నేరడిగాం
# పెగడబండ
# తలంకేరి
# వడ్వాట్
# అడివిసత్యవరం
# ఉజ్జెల్లి
# గజరన్‌దొడ్డి
# అడివిఖానాపూర్
# భైరంపల్లి
# కొల్పూర్
# పర్మన్‌దొడ్డి
# మండిపల్లి
మూలాలు
వెలుపలి లంకెలు
చిన్నచింతకుంట

చిన్నచింతకుంట, తెలంగాణ రాష్ట్రములోని మహబూబ్ నగర్ జిల్లా, చిన్నచింతకుంట మండలానికి చెందిన జనగణన పట్టణం.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది. ఈ మండలం గుండా మహబూబ్ నగర్ - రాయచూరు ప్రధాన రహదారి వెళుతుంది. మండలం నారాయణపేట డివిజన్‌లో పరిధిలోని భాగము.మండలం గుండా రైల్వేలైన్ లేకున్ననూ సరిహద్దు గుండా వెళుతుంది. కురుమూర్తి గ్రామానికి 4 కిమీ దూరంలో కురుమూర్తి గ్రామ పేరుతో రైల్వేస్టేషన్ ఉంది.
గణాంకాలు

2011 జనాభా లెక్కల ప్రకారం మండలంలో - మొత్తం జనాభా 50,341 - పురుషులు 24,819 - స్త్రీలు 25,522.

2001 జనాభా లెక్కల ప్రకారం మండలంలో - మొత్తం 44548 జనాభా ఉంది.10180 కుటుంబాలు. అందులో పురుషుల సంఖ్య 21853, స్త్రీల సంఖ్య 22695. జనసాంద్రత 239. స్త్రీ-పురుష నిష్పత్తి 1000: 1034. జనాభా మొత్తం గ్రామీణ జనాభా కిందికే వస్తుంది. మండలంలో పట్టణాలు కాని, మేజర్ గ్రామపంచాయతీలు కాని లేవు.అక్షరాస్యుల సంఖ్య 23132.పిన్ కోడ్: 509131.
ఇతర విశేషాలు

తెలంగాణ విమోచనోద్యమంలో జిల్లాలోనే ప్రసిద్దిగాంచిన సంఘటన మండలంలోని అప్పంపలి గ్రామంలో జరిగింది.
సంఘటనలు

*2011, ఆగస్టు 15: చిన్నచింతకుంట గ్రామానికి చెందిన కె.అరుణ్ కుమార్ ఉత్తమ సేవలకుగాను రాష్ట్రపతిచే ఉత్తమ పోలీస్ సేవా పతకం పొందాడు.
రాజకీయాలు

2013, జూలై 23న జరిగిన గ్రామపంచాయతి ఎన్నికలలో గ్రామ సర్పంచిగా మానస ఎన్నికయింది.
మండలంలోని ప్రముఖ ఆలయాలు

ఈ మండలంలో జిల్లాలోని ప్రముఖ దేవాలయాలలో ఒకటైన కురుమూర్తి ఆలయం ఉంది. ఈ ఆలయాన్ని పేదల తిరుపతిగా పిలుస్తారు. ప్రతి సంవత్సరం ఇక్కడ నెలరోజుల పాటు ఉత్సవాలు, జాతర జరుగుతాయి.
మూలాలు
వెలుపలి లింకులు

వర్గం:జనగణన పట్టణాలు
వర్గం:మహబూబ్ నగర్ జిల్లా జనగణన పట్టణాలు
ఆత్మకూరు (వనపర్తి జిల్లా)

ఆత్మకూరు, తెలంగాణ రాష్ట్రం, వనపర్తి జిల్లా, ఆత్మకూరు మండలం లోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా ఆత్మకూరు గ్రామాన్ని, కొత్తగా ఏర్పడిన వనపర్తి జిల్లా, వనపర్తి రెవెన్యూ డివిజను పరిధిలోకి ఆత్మకూరు ప్రధాన కేంద్రంగా ఉన్న ఆత్మకూరు మండలంలో చేర్చుతూ 2016 అక్టోబరు 11 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న ఆత్మకూరు పురపాలక సంఘంగా ఏర్పడింది. ఆత్మకూరు పట్టణానికి 29 కి.మీ.దూరంలో కృష్ణానదిపై జూరాల ప్రాజెక్ట్ ఉంది.
గణాంకాలు

2011 భారత జనాభా లెక్కల ప్రకారం పట్టణ జనాభా మొత్తం 12,297, ఇందులో 6,194 మంది పురుషులు కాగా, 6,103 మంది మహిళలు ఉన్నారు. 0 - 6 సంవత్సరాల వయస్సు గల పిల్లల జనాభా 1495 మంది ఉన్నారు. ఇది ఆత్మకూరు (సిటి) మొత్తం జనాభాలో 12.16%గా ఉంది. స్రీల సెక్స్ నిష్పత్తి రాష్ట్ర సగటు 993 తో పోలిస్తే 985 గా ఉంది.అంతేగాక పట్టణంలో బాలల లైంగిక నిష్పత్తి 927 గా ఉంది.ఆత్మకూరు పట్టణ అక్షరాస్యత 72.39%గా ఉంది. పురుషుల అక్షరాస్యత 81.91% కాగా, మహిళా అక్షరాస్యత 62.82%. ఆత్మకూరు జనణగణన పట్టణం మొత్తం 2,636 ఇళ్లకు పైగా పరిపాలనను కలిగి ఉంది.వీటికి నీరు, మురుగునీటి వంటి ప్రాథమిక సౌకర్యాలను ఆత్మకూరు పురపాలకసంఘం అందిస్తుంది. పట్టణ పరిధిలో రహదారులను నిర్మించడానికి, దాని పరిధిలోకి వచ్చే ఆస్తులపై పన్ను విధించడానికి అధికారం ఉంది.
ఆత్మకూరు సంస్థానం చరిత్ర

ఆత్మకూరు సంస్థానానికి అమరచింత సంస్థానం అనే పేరుకూడా ఉంది.సా.శ.1268లో గోపాల్‌ రెడ్డితో ప్రారంభమైన ఆత్మకూరు ప్రస్థానం 1948లో సంస్థానం విలీనం అయ్యేవరకూ పరిపాలన కొనసాగింది. రాజా శ్రీరామభూపాల్ చివరి పరిపాలనా బాధ్యతలను నిర్వహించిన చివరి వ్యక్తిగా చరిత్రలో నిలిచిపోయాడు. ఆత్మకూరు (అమరచింత) సంస్థానం ఎందరో కవులను, రచయితలను పోషించి, సాహితీ సౌరభాలను పెంపొందింపచేసింది.ఈ సంస్థానాధీశులు అప్పటి కాలంలో వ్యవసాయ రంగాన్ని అభివృద్ధి పరిచేందుకు చక్కటి ప్రణాళికలు రూపొందించి, వాటిని అమలు చేయడం వల్ల అవి నేటికీ సత్ఫలితాలనిస్తూ కొందరికి ప్రత్యక్షంగా మరి కొందరికి పరోక్షంగా ఉపాధిని కల్పిస్తున్నాయి. ఆత్మకూరు సంస్థానానికి రాజధానిగా తిపుడంపల్లి గ్రామం ఉండేది.ఆ గ్రామాన్ని పరిశీలిస్తే నాటి అప్పటి రాజుల ముందుచూపు ఎంత గొప్పదో తెలుస్తుంది.ఆత్మకూరు సంస్థానాధీశులు తిపుడంపల్లితో పాటు పలు గ్రామాలలో తవ్వించిన చెరువులు నేటికీ రైతన్నలకు ఆదెరువుగా మారాయి.ఆత్మకూరు సంస్థానం రాజధానిగా చరిత్ర పుటల్లోకి ఎక్కిన తిపుడంపల్లి కోట నేడు శిథిలావస్థకు చేరుకుంది.తూర్పు, ఉత్తర, దక్షిణం వైపున్న కోట ప్రాకారాలు, బురుజులు మాత్రమే గత చరిత్రకు సాక్షీభూతంగా నిలిచాయి.చంద్రారెడ్డి పరిపాలనా కాలంలో రాజధానిని తిపుడంపల్లి నుండి ఆత్మకూరుకు మార్చాడు.
విద్యాసంస్థలు

* ప్రభుత్వ జూనియర్ కళాశాల (స్థాపన:1970-71)
మూలాలు
వెలుపలి లింకులు

వర్గం:వనపర్తి జిల్లా పట్టణాలు
కంగ్టి మండలం

కంగ్టి మండలం, తెలంగాణ రాష్ట్రం, సంగారెడ్డి జిల్లాకు చెందిన మండలం. కంగ్టి, ఈ మందలానికి కేంద్రం. ఇది సమీప పట్టణమైన బీదర్ (కర్ణాటక) నుండి 43 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లాలో ఉండేది. ప్రస్తుతం ఈ మండలం నారాయణఖేడ్ రెవెన్యూ డివిజనులో భాగం. పునర్వ్యవస్థీకరణకు ముందు ఇది మెదక్ డివిజనులో ఉండేది.ఈ మండలంలో 27 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.
గణాంక వివరాలు

thumb|2016 పునర్వ్యవస్థీకరణకు ముందు, అవిభక్త మెదక్ జిల్లాలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 52,573 - పురుషులు 26,818 - స్త్రీలు 25,755. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 231 చ.కి.మీ. కాగా, జనాభా 44,095. జనాభాలో పురుషులు 22,423 కాగా, స్త్రీల సంఖ్య 21,672. మండలంలో 8,216 గృహాలున్నాయి.
మండలంలోని రెవెన్యూ గ్రామాలు

#గాజుల్‌పహాడ్
#భాన్స్‌వాడ
#దామరగిద్ది
#నాగన్‌పల్లి
#డేగులవాడి
#చౌకన్‌పల్లి
#బొర్గి
#చప్టా (బి)
#ఘన్‌పూర్
#జంగిఖుర్ద్
#జంగిబుర్గ్
#ఎంపల్లి
#తడ్కల్
#మూర్కుంజల్
#చప్టా (ఖుర్ద్)
#కంగ్టి
#భీమ్రా
#నాగూర్ (కె)
#నాగూర్ (బి)
#తురుక్వడ్‌గావ్
#సూకల్తీర్థ్
#రసోల్
#రామతీరథ్
#సిధన్‌గర్గ
#ఎంకెమోరి
* 2023 జూన్ 26న బాబుల్‌గావ్ గ్రామం కామారెడ్డి జిల్లా, పెద్ద కొడపగల్ మండలంలో విలనం చెయ్యబడింది.


గమనిక:నిర్జన గ్రామాలు ఒకటి పరిగణనలోకి తీసుకోలేదు
మూలాలు
వెలుపలి లంకెలు